মেয়ের বিয়েতে পুষ্পা ২ সিনেমার গানে নাচলেন কেজরিওয়াল

ওয়েবডেস্ক: মেয়ের বিয়েতে আল্লু অর্জুনের সিনেমার গানে নাচলেন অরবিন্দ কেজরিওয়াল (Arvind Kejriwal) । স্ত্রী সুনীতার সঙ্গে দুই হাত তুলে উদ্বাহু হয়ে নাচতে দেখা গেল দিল্লির প্রাক্তন মুখ্যমন্ত্রীকে (Chief Minister)। অরবিন্দ কেজরিওয়ালকে মুখচোরা বলেই দেখে এসেছেন সবাই। বিজেপি নেতা দিলীপ ঘোষের বিয়ের ভিডিও ভাইরাল হয়েছে। কেজরিওয়ালের এই নাচের ভিডিও সোশ্যাল মিডিয়ায় (Social Media) ভাইরাল। গত ১৮ এপ্রিল কেজরিওয়াল কন্যা হর্ষিতার (Harshita) সঙ্গে সম্ভব জৈনের বিয়ে হয়। বিয়ের আসর বসে পঞ্জাবের মুখ্যমন্ত্রী ভগবন্ত মানের দিল্লির বাসভবন কপূরথালা হাউসে। সেখানে পঞ্জাবের মুখ্যমন্ত্রী ছাড়াও গায়ক মিকা সিং সহ সেলিব্রিটি ও রাজনৈতিক দলের অনেকেই হাজির ছিলেন। মুখ্যমন্ত্রীর বাসভবনে এই বিয়ের আসর বসায় কংগ্রেস, বিজেপি আক্রমণ করেছে আম আদমি পার্টি নেতৃত্বকে। পঞ্জাবে কংগ্রেসের বিরোধি দলনেতা প্রতাপ সিং বাজওয়া বলেন, রোম যখন পুড়ছিল নিরো তখন সুর তুলছিলেন। এর আগে আপ সাংসদ রাগভ চাড্ডা ও অভিনেত্রী পরিণীতি চোপড়ার বিয়ের আসরও ওই ভবনে হয়েছিল।

দিল্লি আইআইটিতে পড়বার সময় হর্ষিতার সঙ্গে সম্ভবের পরিচয়। সেখান থেকে প্রেম। কলেজ জীবনের বন্ধুর সঙ্গে বিয়ে হল কেজরিওয়াল কন্যার। তিনি ২০১৮ সালে স্নাতক হন। মেয়ের বিয়ের অনুষ্ঠানে ভাঙড়া নাচতে দেখা যায় দিল্লির প্রাক্তন মুখ্যমন্ত্রীকে।

আরও পড়ুন: তিন সন্তান ও স্ত্রীকে নিয়ে আগামিকালই ভারত সফরে মার্কিন ভাইস প্রেসিডেন্ট জেডি ভ্যান্স

দিল্লিতে ক্ষমতা হারিয়েছে আপ। তারপর থেকে আপের পক্ষ থেকে দিল্লির বিষয়ে মুখ খুলতে দেখা গিয়েছে প্রাক্তন মুখ্যমন্ত্রী আতিশীকে। পঞ্জাবে ক্ষমতায় রয়েছে কেজরিওয়ালের দল। পঞ্জাব থেকেই রাজ্যসভায় যেতে পারেন কেজরিওয়াল। সেরকমই জল্পনা। তাই কেজরিওয়ালের কর্মসূচি এখন পঞ্জাব কেন্দ্রিক। এমনটাই মনে করছে রাজনৈতিক মহল।